**ELŐTERJESZTÉS**

**Körmend Város Önkormányzata Képviselő-testületének 2016. október 04-i ülésére**

**Tárgy:** Önerő biztosítása Basketball Körmend Kft. TAO támogatási igényéhez

A Basketball Körmend Kft. (a továbbiakban Kft.) az idei évben TAO pályázatot nyújtott be a Magyar Kosárlabdázok Országos Szövetségéhez sportcélú ingatlanfejlesztésre irányuló tárgyi eszköz beruházás, felújítás tárgyában.

A pályázat keretében a Körmend 610 hrsz. alatt található sportcsarnok épülete állandó párátlanító és klímaberendezéssel gazdagodhat, megóvva ezzel a csarnok új parkettáját. A pályázat során az előzőekben említett pályázati cél tervezési és kivitelezési feladatai valósulhatnának meg.

A Kft azzal a kérelemmel fordult az Önkormányzathoz, hogy a beruházáshoz szükséges önrész fedezetét az önkormányzat biztosítani szíveskedjen. A fenti pályázati támogatásból a Kft. az Önkormányzat tulajdonát képező sportcsarnok részbeni felújítását tervezi elvégezni, növelve ezzel az ingatlan értékét és komfortját.

Tekintettel a megvalósult beruházás értéknövelő hatására, a kérelmezett …………….. Ft összeg elkülönítését javaslom a költségvetésben, melyet önrészként biztosított támogatás formájában tud biztosítani majd az Önkormányzat a Kft. részére.

Kérem a Tisztelt Képviselő-testületet, hogy az alábbi határozati javaslat alapján hozza meg döntését.

**HATÁROZATI JAVASLAT**

Körmend Város Önkormányzatának Képviselő-testülete a Basketball Körmend Kft. által TAO pályázat keretében megvalósítani kívánt beruházáshoz – mely beruházás a sportcsarnok épületének párátlanító berendezéssel és klímaberendezéssel való felszerelésére irányul - ………….. Ft önrészt biztosít a 2017. évi költségvetés terhére.

Felelős: Bebes István polgármester

Határidő: pályázati eljárástól függően

Körmend, 2016. szeptember 27.

**Bebes István**

**polgármester**